b'\n_START_ARTICLE_\nV\xc3\xa4rvilised\n_START_PARAGRAPH_\nV\xc3\xa4rvilised (afrikaani keeles Kleurlinge v\xc3\xb5i Bruin mense, inglise keeles Coloureds) on segap\xc3\xa4ritoluga rassigrupp L\xc3\xb5una-Aafrika Vabariigis ja Namiibias._NEWLINE_V\xc3\xa4rvilised on tekkinud khoisani rahvaste, bantude, eurooplaste ja mitmete Aasia p\xc3\xa4ritolu rahvusgruppide segunemise tulemusel._NEWLINE_2011. aasta rahvaloenduse andmetel elas L\xc3\xb5una-Aafrika Vabariigis 4 615 401 v\xc3\xa4rvilist, kes moodustasid riigi elanikkonnast 8,9%. K\xc3\xb5ige rohkem elas v\xc3\xa4rvilisi L\xc3\xa4\xc3\xa4ne-Kapimaa provintsis, kus neid loendati 2 840 404 ja nad moodustasid 48,8% elanikkonnast. Ida-Kapimaa provintsis elas v\xc3\xa4rvilisi 541 850 (8,3% elanikkonnast), P\xc3\xb5hja-Kapimaa provintsis 461 899 (40,3% elanikkonnast) ja Gautengi provintsis 423 594 (3,5% elanikkonnast). 3 442 164 v\xc3\xa4rvilist (75,8%) pidas emakeeleks afrikaani keelt ja 945 847 (20,8%) inglise keelt. Suurem osa afrikaani keelt emakeeleks pidavaid v\xc3\xa4rvilisi on kakskeelsed ja nad k\xc3\xb5nelevad ka inglise keelt._NEWLINE_Namiibias elas 1996. aastal hinnanguliselt 125 000 v\xc3\xa4rvilist.'